《蔡州叶翰林寄示近诗次韵八首 其三》
宋代·程俱

往客霅溪上，舒娥几亏盈。深穷卞山境，胜概不可名。

柴车逐公游，登皋复临清。夜投阿兰若，松窗待朝明。

济胜剧许掾，评诗陋钟嵘。灵滋初可抔，龙箨忽已萌。

斯游今几时，坐想飞泉鸣。尚应几杖间，隐隐金石声。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。